CAIET DE SARCINI

                                                                         Nr. 

privind aprobarea concesionării prin licitatie publică a terenului în suprafaţă de 548m2 situat în Drobeta Turnu Severin, Bdul. N. Iorga, nr. 24B,  identificat cu  NC 71565, în vederea realizării unui atelier service auto și depozitare piese auto.
1.Obiectul concesiunii

1.1. Obiectul concesiunii îl constituie imobilul teren în suprafață 548 m2 situat în Drobeta Turnu Severin, Bdul. N. Iorga, nr. 24B, identificat cu  NC 71565.

1.2. Pe terenul situat in  Drobeta Turnu Severin, Bdul. N. Iorga, nr. 24B,  identificat cu  NC 71565, precizat pct 1.1., în suprafata de 548 m2, se va realiza un atelier service auto și depozitare  piese auto.
1.3. Terenul nu dispune de utilități edilitare și este afectat parțial de o construcție fără acte.
1.4. Mentiuni speciale: 

                                    a) nu se vor executa alte constructii decât cele cu destinație aprobată;

                                    b) imobilul nu face parte din aria natural protejată;

                                    c) imobilul nu face parte din strategia națională de apărare a țării;

   2. Durata constitiuirii dreptului de concesiune

2.1. În privința terenului situat in Drobeta Turnu Severin, Bdul. N. Iorga, nr. 24B,  identificat cu  NC 71565, în suprafata de 548 m2, se constituie drept de concesiune pentru o durată de 49 ani.
2.2. Concesionarul are dreptul de a realiza obiectivul, cu condiția notificării investiției către concedent cu 30 de zile inainte.
   3. Caracteristicile investitiei

3.1. Racordarea  la rețeaua de utilități cade în sarcina adjudecatarului.

3.2. Concesionarul este obligat să inceapă și să finalizeze procedurile de autorizare edificării obiectivului în termen de maximum 6 luni  și să edifice construcția în termen de maximum 2 ani de la data semnării contractului de concesiune.

3.3. Concesionarul are obligația de a asigura exploatarea imobilului în regim de continuitate și permanență;
3.4. Concesionarul are obligația de a asigura protecția mediului, stabilite conform legislației în vigoare;
3.5.  Concesionarul nu poate subconcesiona bunul concesionat;

3.6. Concesionarul poate închiria imobilul concesionat numai cu acordul prealabil scris al concedentului.

3.7. Concesionarul este obligat să respecte condițiile impuse de acordurile și convențiile internaționale la care România este parte.
 4. Elemente de pret
4.1. Prețul minim al constituirii dreptului de concesiune, plătibil în 25 de ani,  pentru terenul situat in Drobeta Turnul Severin, Bdul. N. Iorga, nr. 24B,  identificat cu  NC 71565, este de 5531 lei/an (1111 Euro/an) calculat in conformitate cu Raportul de evaluare nr. 51T/07.04.2025 întocmit de evaluator- ANEVAR, ing. Bordei Octavian.
4.2. Valoarea totală a suprafeței de teren 548 m2:

       Valoarea de piata a terenului in suprafata de 548 m2 =138.280 lei (27.784 Euro);
       Valoarea unitară teren = 50,7 Euro/m2.       

 4.3. Modul de achitare al redevenței cât și clauzele pentru nerespectarea obligațiilor de plată se vor stabili prin contractul de concesiune.

   5. Încetarea concesiunii

5.1. Incetarea concesiunii  are loc prin expirarea duratei.

5.1.1. La implinirea termenului pentru care s-a constituit dreptul de concesiune, concesionarul are dreptul și obligația de a preda, pe baza de proces verbal, bunul ce a facut obiectul contractului de constituire a dreptului de concesiune și cele ce au rezultat în urma eventualelor investiții făcute de el, gratuit și libere de orice sarcini, cu excepția situației în care părțiile au hotărât prelungirea.
5.1.2. Părțile pot prevedea și alte situații cu privire la încetarea constituirii dreptului de concesiune, ce vor fi prevăzute în contract.

   6. Control 

6.1. În conformitate cu prevederile contractului de concesiune, controlul activității concesionarului se va efectua de către Consiliu Local al municipiului Drobeta Turnu Severin, Direcția Patrimoniu și Direcția Generală a Finanțelor Publice Mehedinți, inclusiv cu respectarea de către concesionar  a caietului de sarcini și a obligațiilor asumate prin contractul de constituire drept de concesiune.

   7. Solutionarea litigiilor

7.1. Litigiile de orice fel aparute intre partile contractante în cursul derulării contractului sunt de compentența instanțelor judecatoreți de drept comun, dacă nu pot fi rezolvate pe cale amiabilă între părți.

   8. Dispoziții finale 

8.1. După constituirea dreptului de concesiune, realizarea obiectivului de investitii  se va face pe baza unui proiect legal avizat si aprobat,  a autorizației de construire emise de organele compentente în conformitate cu prevederile Legii nr.50/1991 republicată cu modificările și completările ulterioare, aceste obligații incumbă adjudecatarului(concesionarului).
8.2. Toate obligațiile reciproce se vor concretiza în contractul de constituire a dreptului de concesiune.

    8.3. Caietul de sarcini, inclusiv toate documentele necesare licitației se pun la dispozitia

solicitanților, in schimbul unei taxe in cuantum de 100 lei.

8.4. Ofertanții la licitație vor achita taxa de participare in cuantum de 100 lei.

8.5. Participarea la licitatie a ofertantilor este conditionată de achitarea integrală a debitelor pe care acestea le au față de bugetul local, achitarea taxei de participare și a garanției de participare la licitație.

     Nu vor participa la licitatie  persoanele juridice sau persoanele fizice care:

a) au debite fata de Municipiul Dr.Tr.Severin si/sau DGFP Mehedinti.

b) sunt în litigiu cu Municipiul Dr.Tr.Severin cu privire la debite neachitate ce provin din alte contracte cu privire la imobile - terenuri ce aparțin acestuia din urmă.

Prin înscrierea la licitație toate condițiile impuse prin caietul de sarcini se considera însușite de către ofertant.

8.6. Daca din diferite motive licitația se amână, se revocă sau se anulează decizia de amanare, revocare sau anulare nu poate fi atacată de ofertanți. In acest caz ofertantilor li se vor înapoia in termen de 5 zile garantia de participare la licitatie pe baza  unei cereri scrise înregistrată la Directia Patrimoniu din Drobeta Turnu Severin, str. M.Kogalniceanu, nr.2, bl.VT3, parter.

8.7. Eventualele contestații cu privire la desfașurarea licitației publice se vor depune la registratura Primariei Municipiului Drobeta Turnu Severin, str. Maresal Averescu, nr.2, în termen de 24 de ore de la data publicării anunțului de atribuire, iar comisia de soluționare a contestațiilor va analiza contestatiile in termen de 5 zile de la data înregistrării acestora.

  9.Instructiuni pentru ofertanți

Licitatia se va desfasura in termen de cel puțin 20 zile de la data publicării anunțului in Monitorul Oficial, într-un ziar de circulație națională, într-un ziar local și pe site-ul www.primariadrobeta.ro,  ora 10:00 la sediul Direcției Patrimoniu, str. Mihail Kogălniceanu nr. 2, bl. VT3, parter.

In vederea participarii la licitatie ofertantul trebuie sa achite:

· taxa de participare la licitație în cuantum de 100 lei

· garanția de participare la licitatie în cuantum de 2767 lei
   Taxa de participare la licitatie și garanția de participare la licitație se vor vira în contul Municipiului Drobeta Turnu Severin RO74TREZ4615006XXX000117 deschise la trezoreria Drobeta Turnu Severin sau în numerar la casieria Direcției Patrimoniu din Drobeta Turnu Severin. Str. M.Kogalniceanu, nr.2, bl.VT3, parter.

   Ofertanții vor depune la Direcția Patrimoniu-Serviciul Licitații, Contractare și Executări Silite cu sediul în Drobeta Turnu Severin, str. M. Kogălniceanu, nr.2, bl. VT 3-parter:

· doua plicuri sigilate, unul exterior și unul interior care se înregistrează în ordinea primirii fiind precizate data și ora depunerii;

· pe plicul exterior se va indica obiectul licitației pentru care este depusa oferta, iar plicul exterior va trebui sa conțină:

1. Cerere de participare;

2. Oferta financiară în plic separat și sigilat;

3. Copie după chitanțele care atesta plata taxei de participare la licitație și a garantiei de participare la licitatie;

4. Acte doveditoare privind intrarea în posesia caietului de sarcini;

5. Copie după actul constitutiv al societății, dacă este cazul;

6. Certificat de atestare fiscală eliberat de Direcția de Taxe si Impozite în circumscripția căruia ofertantul își are sediu/domiciliu după caz;

7. Certificat de atestare fiscala eliberat de Administatia Finantelor Publice a judetului în circumscriptia caruia ofertantul își are sediu/domiciliu după caz;

8. Actul de reprezentare in cazul in care actele sunt depuse de imputerniciții ofertanțiilor și nu de acestia personal;

9. Copie dupa certificatul de inregistrare emis de ORC/ Carte de identitate - persoană fizică ;

10. Certificatul constator emis de Oficiul Registrului Comertului.

Nedepunerea unui document în forma solicitată la data înscrierii la licitație duce la descalificare.

  10.Desfasurarea licitației

10.1. Pentru desfasurarea prdocedurii licitatiei este obligatorie participarea a cel puțin doi ofertanți.

10.2. Plicurile, închise și sigilate se predau comisiei de atribuire la data fixată pentru deschiderea lor, prevăzute în anunțul de licitatie.

10.3. Dupa deschiderea plicurilor exterioare in sedinta publica, comisia de atribuire elimina ofertele care nu contin totalitatea documentelor si a datelor prevazute in caietul de sarcini.

10.4. Pentru continuarea desfasurarii procedurii de atribuire este necesar ca dupa deschiderea plicurilor exterioare cel putin doi ofertanti sa intruneasca conditiile de eligibilitate  prevazute in caietul de sarcini si anuntul de licitatie.

10.5. Dupa analiza continutului plicului exterior, secretarul comisiei de evaluare intocmeste un procesul verbal care va fi semnat de membrii comisiei si de ofertantii prezenti.

10.6. In procesul verbal se vor mentiona ofertele eligibile, ofertele care nu se indeplinesc criteriile de selectie, precum si motivele excluderii acestora din urma de la procedura de atribuire.

10.7. Deschiderea plicurilor interioare se face numai dupa semnarea procesului verbal de catre toti membrii comisiei de evaluare si de catre ofertantii prezenti.

10.8. Sunt considerate oferte valabile ofertele care indeplinesc criteriile de selectie prevazute in anuntul licitatiei.

10.9. Este declarat castigator ofertantul a carui oferta este conforma cu criteriile de selectie prevazute in anuntul licitatiei si caietul de sarcini si care are pretul cel mai mare.

     In cazul in care pentru cel mai mare pret oferit exista doi sau mai multi ofertanti ale caror oferte valabile sunt egale se va proceda la licitatie cu strigare, pretul de pornire fiind cel mai mare pret oferit.

     Rezultatul licitatiei cat si rezultatul procedurii licitatiei cu strigare va fi consemnat intr-un proces verbal si va fi semnat de catre toti membrii comisiei, de catre secretar si de catre ofertantii prezenti.

10.10. Pe parcursul procedurii de licitatie, comisia de atribuire poate solicita ofertantilor orice clarificari necesare.Ofertantii trebuie sa raspunda la solicitarile comisiei in termenul de cel mult doua zile de la comunicarea solicitarii de clarificari.

10.11. In situatia in care nu a fost depusa decat o singura oferta valabila in cadrul primei licitatii publice, comisia de atribuire va proceda la sustinerea unei a doua proceduri de licitatie prin publicarea unui nou anunt de licitatie.

10.12. In cadrul celei de-a doua procedura a licitatiei, vor putea fi păstrate criteriile de selectie, prețul și documentatia depusa pentru prima licitatie.

10.13. In situatia in care pentru a doua licitatie nu s-a depus nicio oferta valabila, comisia de atribuire va declara castigator singurul ofertant pentru pretul oferit, cu conditia ca acesta sa nu fie mai mic decât pretul  de deschidere al licitației aprobat prin HCL Drobeta Turnu Severin.

      Nesemnarea de catre adjudecatar a contractului in termenul stabilit duce la pierderea garanției de participare și disponibilizarea terenului în vederea declanșării unei noi proceduri de licitație.

